**Az OT-NEM-299 és OT-NEN-299 tanári modulzáró vizsga lebonyolításának szabályai online vizsgáztatás esetén**

1. **A Neptunban meghirdetett időpontok valamelyikére mindenkinek fel kell jelentkeznie**.
2. Az ELTE Informatikai Igazgatósága a vizsgajelentkezés lezárulta után **az MS Teams rendszerében csoportokat alakít ki**, amelyek tagjai a vizsgabizottság két tagja, valamint az adott időpontra jelentkezett vizsgázók.
3. A bizottság tagjai a vizsgázókat **sorrendben meghívják az MS Teams felületén**. Az első vizsgázót a vizsgának a Neptunban meghirdetett kezdetekor kapcsolják be. Egy vizsga körülbelül 30 percig tart, de természetesen pontos időpontot nem lehet előre meghatározni, hogy ki mikor kap meghívást. Ezért **a vizsga kezdeti időpontjától a vizsgázóknak be kell jelentkezniük a Teams-be és figyelni a meghívást**. Amikor a bizottság egy vizsgázót bekapcsol a rendszerbe, chat funkcióban kiírja, hogy ki lesz a következő vizsgázó.
4. A vizsga során mind a vizsgáztatók, mind a vizsgázó **bekapcsolják a kamerájukat és a mikrofonjukat**. Törekedni kell a zavaró háttérzajok kiszűrésére (pl. zárt szoba segítségével). **Fejhallgató/fülhallgató nem használható**.
5. Ha a kapcsolat technikai probléma miatt megszakad, a vizsgáztatók a vizsgázót újra hívják, és a vizsgát folytatják.
6. ***A vizsga nyelvészeti része***: A nyelvészeti rész lefolyása az online rendszerben is alapvetően az intézeti honlapon közzétett vizsgarendet követi azzal a különbséggel, hogy a vizsga során felkészülési idő nincsen, viszont a hallgató **a vizsgát megelőző napon 12 óráig** megkapja azt a szövegpéldát, amely a vizsga alapjául fog szolgálni. A szöveget a bizottság nyelvész tagja a **Teams „Class Notebook” menüpontjába** tölti fel, amelyre rákattintva minden csoporttagnak van egy személyes felülete, amit csak a vizsgáztató és ő lát. Ezen a felületen jelenik meg a vizsga alapjául szolgáló szövegpélda. Javasoljuk, hogy a vizsgázó **a vizsga előtti napon:**

         **alaposan tanulmányozza át a szöveget**, törekedjen a teljes megértésre.

         **szabadon** **válasszon** az alábbi rendszernyelvészeti területek közül **egyet**: fonetika/ortográfia, morfológia/szóképzés, lexikológia, szintaktika és szövegnyelvészet.

         a választott nyelvészeti terület **prototipikus jelenségeire keressen példá(ka)t a szövegben**.

A szabadon választható rendszernyelvészeti területek, valamint a vizsgaszövegen bemutatandó jelenségek az alábbi linken érhetők el: <http://157.181.67.225/OT/170530_nemet_OT_modulz_nyelveszet.pdf>

**A vizsgán** beszélgetés alakul ki a vizsgáztatók és a vizsgázó között, amely során a vizsgázó nyelvészeti tudásáról és kompetenciájáról a következőképpen ad számot:

         a vizsgázó bemutatja **az általa választott** rendszernyelvészeti területet, annak prototipikus jelenségeit a szövegben található konkrét példák alapján.

         a vizsgázó **válaszol** a bizottság ezzel kapcsolatos **kérdéseire**.

         **a bizottság ezután további kérdéseket tesz fel** egy másik, általa választott rendszernyelvészeti jelenségeivel kapcsolatban **.**

         a vizsgázó **válaszol** a bizottság ezzel kapcsolatos **kérdéseire**.

1. .  A *német nemzetiségi szakos hallgatók* modulzáró vizsgájának harmadik, a nemzetiségi tartalmakra vonatkozó részének alapját a honlapon megtalálható beszámozott tételsor adja (<http://157.181.67.225/OT/170530_nemet_OT_modulz_nemzetisegi.pdf>). A vizsgáztató a 13 tétel közül <https://www.random.org/> segítségével választ. A vizsga a vonatkozó tartalmak mentén folytatott irányított szakmai beszélgetés (ehhez a tételekhez mellékelt kulcsszavak valamint szakirodalmak is segítséget nyújtanak).

1. A vizsga befejeztével a hallgató kilép az élő adásból. A bizottság tagjai megbeszélik a vizsga eredményét majd a hallgatók visszahívjak a beszélgetésbe és rövid indoklással tájékoztatják az érdemjegyéről.